
HOTĂRÂRE

cu privire la demersul privind reexaminarea

Hotărârii Consiliului de Observatori nr.C.O.-1/21 din 29 iunie 2007

cu privire la reorganizarea subdiviziunilor

Companiei „Teleradio-Moldova”
În urma examinării demersului fostului redactor-şef al Redacţiei Emisiuni Sportive Radio-TV, dl Iurie Opincă, către Consiliul de Observatori al IPNA Compania „Teleradio-Moldova” (29 pagini), având numărul de intrare „C.O. 12/30 din 8 februarie 2010”,
în conformitate cu prevederile art.56 alin.(6), art.58 lit.a)-d), art.60 alin.(3) lit.a)-b) şi d) din Codul audiovizualului al Republicii Moldova,
şi în baza p.42 lit.a)-e) şi k)-m) din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007, p.21 lit.d) şi g) din Statutul Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/31 din 24.08.2007,
ţinând cont de Decizia Colegiului civil şi de contencios administrativ lărgit al Curţii Supreme de Justiţie a Republicii Moldova din 08.04.2009 nr.2ra-537/09,

Consiliul de Observatori
HOTĂRĂŞTE:
1. Reieşind din caracterul irevocabil al Deciziei Colegiului civil şi de contencios administrativ lărgit al Curţii Supreme de Justiţie a Republicii Moldova din 08.04.2009 nr.2ra-537/09:
1.1. se respinge cererea de reexaminare a Hotărârii Consiliului de Observatori nr.C.O.-1/21 din 29 iunie 2007 cu privire la reorganizarea subdiviziunilor Companiei „Teleradio-Moldova”;
1.2.  preşedintele IPNA Compania „Teleradio-Moldova” va examina necesitatea existenţei Redacţiei Emisiuni Sportive Radio-TV în organigrama Companiei „Teleradio-Moldova”.
2. Demersul fostului redactor-şef al Redacţiei Emisiuni Sportive Radio-TV, dl Iurie Opincă, către Consiliul de Observatori al IPNA Compania „Teleradio-Moldova” se remite spre examinare preşedintelui IPNA Compania „Teleradio-Moldova”.
3. Preşedintele IPNA Compania „Teleradio-Moldova” va informa Consiliul de Observatori despre necesitatea existenţei Redacţiei Emisiuni Sportive Radio-TV în organigrama Companiei „Teleradio-Moldova”.
4. Preşedintele Companiei va informa Consiliul de Observatori asupra deciziei adoptate în conformitate cu p.1.2.

5. Prezenta hotărâre intră în vigoare în ziua semnării.
Prezenta hotărâre a fost adoptată cu votul a 8 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul

Consiliului de Observatori                                                      Viorica Bogatu
MD–2028, Republica Moldova, Chişinău, str. Mioriţa, 1	(  73-95-45

